Nota de premsa

4/9/2021

**Gran 4a posició per a Pau Echaniz (K1H) a la Copa del Món de Canoe Eslàlom de la Seu**

**En la categoria de caiac d’homes (K1H), el jove palista de la Seu, Pau Echaniz, estrena la seva primera temporada en categoria sènior amb l’equip RFEP i en Copa del Món amb un resultat d’altíssim nivell, mentre la victòria l’ha aconseguit el palista de la República Txeca Vit Prindis.**

**En la modalitat** **de caiac femení (K1D) l’australiana Jessica Fox s’ha penjat la medalla d’or. Pel que fa a l’equip espanyol, Maialen Chourraut, palista basca plata a Tòquio, s’ha quedat a les portes de la final al quedar en 11a posició a semifinals.**

**Diumenge 5 es tancarà aquesta final de la Copa del Món amb les semifinals i finals de canoa de dones (C1D) i canoa d’homes (C1H), amb moltes possibilitats per a Núria Vilarrubla, palista catalana que aquesta temporada s’ha fet amb un diploma olímpic en els JJOO de Tokio 2020. La competició es podrà seguir en directe per RTVEPlay i Esport3.**

Dissabte 4 de setembre, el Parc Olímpic de la Seu d'Urgell ha acollit les semifinals i finals de les modalitats de **caiac de dones (K1D) i caiac d’homes (K1H).** La cita ha començat amb les semifinals d'ambdues modalitats, en què han participat les 30 millors de K1D i els 40 de K1H. De tots aquests competidors, només 10 han passat a les finals de cadascuna de les disciplines, les quals també s'han disputat al migdia.

Durant la cita esportiva de diumenge 5 es durà a terme la semifinal i final de canoa de dones (C1D) i canoa d'homes (C1H), seguit de l’Extrem Canoe Eslàlom. La competició es podrà seguir en directe per RTVEPlay i Esport3 (CCMA).

**Caiac masculí (K1H), els espanyols a tocar del podi**

La semifinal d'aquesta modalitat ha comptat amb el major nombre de participants: 40, dels quals tan sols han pogut passar a la final 10. Després d’unes molt bones classificatòries durant la jornada de divendres 3, dos dels tres esportistes de la Real Federación Española de Piragüismo (RFEP) han aconseguit passar a la final. **Pau Echaniz**, del club Atlético San Sebastián (ATSS), ha passat a la final en tercer lloc (84.72 segons), després d’una espectacular baixada. **Joan Crespo**, del club Santiagotarrak, ha finalitzat en cinquena posició (85.00 segons). El tercer integrant espanyol, l’olímpic **David Llorente,** del Río Eresma, ha finalitzat 17è amb un temps de 88.08 segons.

Ja a la final, Echaniz, de 20 anys, ha finalitzat quart, amb 83.27 segons. Tot i haver fet una gran baixada, amb un estil molt espectacular, el palista que resideix entre la Seu i Donosti s’ha quedat a tocar del podi per només una centèsima. Tot i això, es tracta d’un molt bon resultat si es té en compte que és la seva primera temporada competint en la categoria sènior. Un cop acabada la final, Echaniz ha declarat “aquesta era la meva 3a Copa del Món i la 1a a casa, a la Seu d’Urgell, per això buscava la medalla, pero sóc jove, vaig pas a pas, estic encara aprenent”. Pel que fa al seu company, Joan Crespo ha fet una bona baixada però, com a conseqüència d’una penalització a la porta 16, ha obtingut una setena posició (86.06).

El podi d’aquesta Copa del Món ha estat format per l’or del txec **Vit Prindis** (82.76 segons), la plata de l’austríac **Felix Oschmautz** (83.12) i el bronze de l’eslovè **Peter Kauzer** (83.26).

**L’olímpica Maialen Chourraut, a les portes de la final**

En caiac femení (K1D) el podi ha estat format per la flamant bronze olimpic en K1 i or en C1 als JJOO de Tòquio, **Jessica Fox**, que amb un temps de 89.92 segons ha quedat primera amb autoritat. El segon i tercer lloc han estat per a la britànica **Mallory Franklin** (93.58 segons) i l’eslovaca **Eliska Mintalova** (97.28).

Tot i les bones baixades de les dues representants de la RFEP, el pas a finals no ha estat possible. La medallista olímpica **Maialen Chourraut** (ATSS) ha finalitzat 11a en la semifinal, amb 99.75 segons. La palista de Pons **Laia Sorribes**, del Club Nàutic Mig Segre (CNMS), ha quedat en 27a posició, amb 147.09 segons. La palista de Pons de 22 anys ha fet un gran descens col.locant-se la 2a en la classificatòria, però en apurar massa una porta els jutges l’han penalitzat amb 50 segons relegant-la endarrera en la classificació.

**Descàrregues fotos dissabte 4:** <https://bit.ly/3yKRRnA>

**Descàrrega Compactat Vídeo dissabte 4 i diumenge 5:**

Durant els dies de competició es podrà accedir al Newsfeed de dissabte 4 i diumenge 5, a través del registre en aquest enllaç: <https://mediapool.scoopa.com/>

El procés és molt senzill: només cal omplir el formulari i s’enviarà un correu electrònic per configurar el password.

Contingut disponible: caiac dissabte; canoa i Extreme Canoe Eslàlom diumenge. News (entre 2 i 3 minuts) amb la baixada dels guanyadors. Imatges (entre 5 i 6 minuts): entrevista del/a guanyador/a de l’or, carreres addicionals dels/les guanyadors/es. Imatges de la carrera: carrera completa de l’or, plata i bronze per a cada final.

Enllaç directe a l’esdeveniment: <https://mediapool.scoopa.com/folder/33500>

**Acreditacions-Important per a la Copa del Món**

Per accedir a la Copa del Món cal acreditar-se i portar una PCR dins de les 72 h anteriors a l'entrada al Parc. Sense PCR negativa no es podrà accedir al recinte de competició.

Acreditació última hora, cal enviar un correu electrònic a canoeslalomseu@parcolimpic.cat

Resultats: <https://www.canoeicf.com/canoe-slalom-world-cup/la-seu-2021/results>

**Programa competició diumenge 5 de setembre - Semifinals i finals de canoa**

9.00 h - Semifinal de canoa de dones

10.05 h - Semifinal de canoa d’homes

11.33 h - Final de canoa de dones

12.10 h - Final de canoa d’homes

12.48 h - Cerimònia medalles canoa de dones

12.55 h - Cerimònia medalles canoa d’homes

16.33 h - Extreme Canoe Eslàlom de dones 1/4 Final

16.51 h - Extreme Canoe Eslàlom d’homes 1/4 Final

17.09 h - Extreme Canoe Eslàlom de dones 1/2 Final

17.18 h - Extreme Canoe Eslàlom d’homes 1/2 Final

17.29 h - Extreme Canoe Eslàlom de dones Final

17.35 h - Extreme Canoe Eslàlom d’homes Final

17.50 h - Cerimònia medalles Extreme Canoe Eslàlom de dones

17.57 h - Cerimònia medalles Extreme Canoe Eslàlom d’homes

**Més informació premsa**

Xènia Fortea - 607 754 170‬ xfortea@xcommunication.es

Toti Rosselló - 670763555 toti@xcommunication.es